
§  1- 

De  usii  futiiri  exacti,  qualis  apud  Plautum  fuerit,  diffi- 
cilis  est  disputatio:  in  quo  campo  iam  doctissimi  viri,  velut 
Madvigius  ^),  Herraannus  ^),  Luebbertus  ^)  desudaverunt.  Nec 
est  simplex  quaestio,  sed  plures  simul  concurrunt,  ex  quibus 
unam  mihi  iterum  tractandam  proposui,  quae  est  de  usu 
futuri  exacti  in  enuntiatis  primariis.  Qua  in  re  ne  quid  dubii  re- 
linquatur  ab  exemplis  primae  personae  profectus  sum,  ubi 
de  coniunctivi  perfecti  formarum  concursu  cogitari  nequeat. 
Ac  primum  quidera  exempla  Plautina,  quibus  futurura  exactura 
in  enuntiatis  primariis  exstet,  enumerabo*). 

1.  Atnph.  52.  Quid  contraxistis  frontem?  quia  tra- 
goediam  Dixi  futuram  hanc?  Deus  sum,  conmutavero. 
Eandem  hanc,  si  voltis,  faciam  ego  ex  tragoedia  Comoedia 


1)  Madvig:  'De  formariim  quarundam  verbi  Latini  usu  et  natura 
disputatio'.  Expressa  est  haec  commentatio  in  lo.  Nic.  Madvigii  opus- 
culorum  academicorum  libro  II.  p.  60—129. 

2)  G.  Hermann  :  'De  lo.  Nic.  Madrigii  iuterpretatione  quarundam 
verbi  latini  formarum'.  Quae  scriptiuncula  exstat  in  G.  Hermanni  opus- 
culorum  libro  II.  p.  416—32. 

3)  Luebbert :  'Der  Conjunctiv  Perfecti  und  das  Futurum  exactum 
im  aelteren  Latein'.    Breslau  1867. 

4)  Alius  quam  primae  personae  ea  solum  exempla  attuli,  quibus 
Madvigius  ipse  usus  est. 

1* 

ut  sit.  —  2^).  ibid.  929.  luben  me  ire  comites?  Sanan  es? 
Si  non  iubes  Ibo  egomet:  comitem  mihi  pudicitiam  duxero  -). 

—  3.  ibid.  999.  Capiam  coronam  mi  in  caput,  adsimu- 
1  a b  o  me  esse  ebrium  Atque  illuc  sursum  escendero: 
inde  optume  a  s  p  e  1 1  a  m  virum  De  supero,  quom  buc  acces- 
serit:  faciam  ut  sit  madidus  sobrius.  —  4.  As.  280.  Eros 
in  obsidione  linquet,  inimicum  animos  auxerit.  —  5.  ibid. 
326.  Placide  ergo  unum  quidquid  rogita,  ut  adquiescam. 
non  vides  Me  ex  cursura  anhelitum  etiam  ducere?  LI.  Age, 
age,  mansero  Tuo  arbitratu,   vel   adeo  usque  dum  peris. 

—  6.  ibid.  439.  Sic  dedero :  prius  quae  credidi,  vix  anno 
post  exegi.  —  7.  ibid.  446.  Perii  hercle !  i  a  m  hic  me  ahegerit 
suo  odio.  —  8.  ibid.  705.  Inscende  actutum.  LI.  Ego  fecero. 
em,  quid  istuc  est?  ut  tu  incedis?  —  9.  Aul.  569.  Potare 
ego  hodie  hic,  Euclio,  tecum  volo.  E.  Non  quod  potem  ego 
quidem  hercle  habeo.  ME.  At  ego  iussero  Cadum  unum  vini 
veteris  a  me  adferrier.  —  10.  ibid.  665.  Attat  foris  crepuit: 
senex  eccum  aurum  ecfert  foras.  Tantisper  huc  ego  ad 
ianuam  concessero.  —  11.  Bacch.  48.  Atque  is  dum  veniat, 
sedens  ibi  opperibere.  Eadem  biberis,  eadem 
dede^-o  tibi,  ubi  biberis,  savium.  —  12.  ibid.  209.  Immo, 
Chrysale,  em  non  tantulum  Umquam  intermittit  tempus,  quin 
eum  nominet.  Tanto  hercle  melior.  PI.  Immo.  CH.  Immo 
hercle  abiero.  —  13.  ibid.  362.  Facietque  extemplo  Cruci- 
salum  me  ex  Chrysalo.  Aufugero  hercle,  si  magis  usus  ve- 
nerit.  —  14.  ibid.  774.  Atque  hic  quidem,  opinor,  Chrysalust. 


1)  Amph.  198.  Si  dixero  mendacium,  soletis  meo  more  fecero.  Quod 
exemplum  propterea  omisi  quod  etiam  in  protasi  futurum  exactum  exstat. 

2)  Ita  libri,  quamvis  versu  corrupto.    Neque  tamen  vitium  in  fine 

latere  (iixcrini. 

CH.  Accessero.  —  15.  ibid.  1066.  Cedo,  si  necessest.  Cura  hoc. 
iam  ego  huc  revenero.  —  16.  Capl.  192.  Ibo  intro  atque 
intus  subducam  ratiunculam,  Quantillum  argenti  mi  aput 
tarpessitam  siet.  Ad  fratrem,  quo  ire  dixeram,  mox  ivero. 
(iero  codd).  —  17.  ibid.  293.  Sequere  hac  me  igitur,  eadem 
ego  ex  hoc  quae  volo  exquisivero.  —  18.  ibid.  340.  Verum, 
te  quaeso,  aestumatum  hunc  mihi  des,  quem  mittam  ad  pa- 
trem,  Ut  is  homo  redimatur  illi.  HE.  Immo  alium  potius 
misero  Hinc,  ubi  erunt  indutiae.  —  19.  ihid.  494.  Is  diem 
dicam ,  inrogabo  multam ,  ut  mihi  cenas  decem  Meo 
arbitratu  dent,  quom  cara  annona  sit.  s  i  c  egero.  Nunc  i  b  o 
ad  portum  hinc.  est  illic  mi  una  spes  cenatica:  Si  ea  de- 
volabit,  redibo  huc  ad  senem  ad  cenam  asperam.  —  20. 
Cas.  192.  Et  sitellam  huc  tecum  afferto  cum  aqua  et  sortis. 
CH.  Sat  placet,  Ego  pol  istam  iam  aliquovorsum  tragulam 
decidero.  Nam  si  sic  nihil  impetrare  potero,  saltem  sor- 
tiar.  —  21.  ibid.  441.  Nil  moror:  molesta  ei  esse  nolo. 
post  convenero.  —  22.  ibid.  509.  Abi  et  ahud  cura.  ego 
iam  per  hortum  iussero  Meam  istuc  transire  uxorem  ad 
uxorem  tuam.  —  23.  ibid.  648.  Si  sapitis,  uxor,  vos  tamen 
cenabitis,  Cena  ubi  erit  cocta:  ego  ruri  cenavero:  Nam  no- 
vom  maritum  et  novam  nuptam  volo  Rus  prosequi.  —  24. 
ibid.  653.  Sed  properate  istum  atque  istam  actutum  emittere, 
Tandem  ut  veniamus  luci:  ego  cras  hic  ero.  Cras  ha- 
buero,  uxor,  ego  tamen  convivium.  —  25.  ibid.724.  Nunc 
praesidium  hic  Pardahsca,  esto:  qui  hinc  exeat,  eum  ut 
ludribio  habeas.  Lubens  fecero  et  solens.  —  26.  ibid.  804. 
Redi  sis  in  cubiculum :  periisti  hercle,  age  accede  huc  modo. 
Nunc  ego  tecum  aequom  arbitrum  extra  coniugem  captavero. 
—  27.  Cist.381.   (L.  E.  Benoist).   Ubi  estis  servi?   Occludite 

aedis  pessulis,  repagulis.  I  b  o.  Hanc  ego  tetulero  intra  limen. 

—  28.  Epid.  272.  Sicut  cras  bic  aderit:  bodie  baut 
venerit.  —  29.  ihid.  512.  Propera  igitur  fugere  binc,  si  te 
di  amant.  FI.  Ahiero:  Flagitio  cum  maiore  post  reddes 
tamen.  —  30.  ihid.  657.  Ego  ad  vos  Tbesprionem  iussero  Huc 
transire.  sed  memento,  si  quid  saevibunt  senes  Suppetias  . . . 
ferre.  —  31.  Men.  270.  Id  utrumque,  argentum  quando  ba- 
bebo,  cavero,  Tu  ne  delinquas  neve  ego  irascar  tibi.  —  32, 
ihid.  423.  Neque  ego  illum  maneo  neque  flocci  facio,  neque 
si  venerit,  Eum  volo  intro  mitti.  EK.  Ecastor  baut  invita 
fecero.  —  33.  ihid.  545.  D  a  sodes  aps  te :  p  o  s  t  ego  reddi- 
dero  tibi.  —  34.  ihid.  670.  Si  tibi  displiceo,  patiundumst: 
placuero  buic  Erotio,  Quae  me  non  excludet,  ab  se,  set 
aput  se  occludet  domi.  —  35.  Merc.  372.  Id  est  profecto: 
verum  actutum  ahscesserit.  —  36.  ihid.  413.  Sed  quid  illa 
nunc  fiet?  DE.  Recte:  ego  emero  matri  tuae  Ancillam  vira- 
ginem  aliquam  non  malam,  forma  mala.  —  37.  38.  ihid.  448. 
Quiesce ,  inquam :  istanc  rem  ego  recte  videro.  CH.  Quid 
ais?  DE.  Quid  est?  CH.  Non  ego  illam  mancupio  accepi. 
DE.  Sed  ille  illam  accipiet:  CH.  Non  potes  tu  lege  vendere 
illam.  DE.  Ego  aUquid  videro.  —  39.  ibid.  497.  Meliust, 
sanus  si  sis.    CH.  Vale,  vince  et  me  serva.    EV.  Ego  fecero. 

—  40.  ihid.  546.  Certumst:  antiqua  recolam  et  servibo 
mibi:  Breve  iam  relicuom  vitae  spatiumst:  quin  ego  Volup- 
tate,  vino,  amore  id  delectavero.  —  41.  Mil.  gl.  200.  Quaere: 
ego  binc  ahscessero  aps  te  b  u  c  i  n  t  e  r  i  m,  illuc  sis  vide.  — 
42.  ihid.  S63.  Quo  te  agis  ?  LV.  Missus  sum  alio.  i  a  m  b  u  c 
revenero.  —  43.  Mort.  526.  Nil  me  currassis,  inquam:  ego 
mibi  providero.  —  44.  ihid.  589.  Multos  me  boc  pacto  iam 
dies  frustramini.    Molestus  si  sum,  reddite  argentum,  ahiero. 

Responsiones  omnis  hoc  verbo  eripis.  —  45.  ihid.  686. 
Euge,  optume  eccura  huc  aedium  dominus  foras  Simo  pro- 
greditur  ipsus.  huc  concesscro .,  Dura  mihi  senatura  consili 
in  cor  convoco.  —  46.  ihid.  920.  Hodie  accipiat.  TR.  Ita 
enim  vero:  ne  qua  causa  subsiet.  Vel  mihi  denumerato: 
ego  illi  porro  denumeravero.  —  47.  ihid.  1006.  Haut  postulo 
edepol.  SI.  Verum  cras ,  nisi  quis  prius  Vocaverit  rae ,  vel 
aput  te  cenavero.  —  48.  ihid.  1038,  Fiat.  TH.  Servorumque 
operam  et  lora  mihi  cedo.  SI.  Surae.  TH.  E  a  d  e  ra  ego 
0  p  e  r  a  haec  intus  tibi  narravero  Quis  me  hodie  exeraplis 
ille  ludificatus  est.  —  49.  ihid.  1102.  Surgedura  hinc.  con- 
sulerest  igitur  quiddara  quod  tecura  volo.  TR.  S  i  c  taraen 
hinc  consiliura  dedero:  nimio  plus  sapio  sedens.  —  50.  ihid. 
1143.  Sine  medura  istuc  iudicare.  surge:  G.go  hi\  adsedero. 
—  51.  ihid.  1172.  Mitte,  quaeso,  istum.  TH.  (Illum  ut 
mittam?)  viden  ut  astat  furcifer?  CA.  Tranio,  si  sapis, 
quiesce.  TH.  Tu  quiesce  hanc  rem  modo  Petere:  ego  illum, 
ut  sit  quietus,  verberibus  suhegero.  —  52.  Persa.  49.  Amoris 
vitio,  non  raeo  nunc  tibi  raorologus  fio.  SA.  At  pol  ego  aps  te 
concessero.  TO.  larane  abis?  bene  arabulato.  —  53.  ihid. 
135.  Tun'  illara  vendas?  TO.  Irarao  aliura  adlegavero  Qui 
vendat,  qui  esse  se  peregrinura  praedicet.  —  54.  ihid.  185. 
Aio  eniravero.  TO.  Quid  ego  dixi?  PAE.  Ego  recte  aput 
illam  dixero.  —  55.  ihid.  249.  Quid  istic  scriptumst? 
luxta  tecum,  si  tu  nescis,  nescio :  Nisi  fortasse  blanda  verba. 
50.  Abi:  et  ego  ahiero.  PAE.  Arabula.  —  56.  ihid.  290. 
Tandem  ut  liceat  Quom  servos  sis,  servom  tibi  male  dicere. 
SA.  Itane?  specta,  Quid  dedero^J.  PAE.  Nil:  naranilhabes. 


1)  Etiam  hoc  exemplum  ad  enuntiata  simplicia  referre  nondubito. 


SA.  Di  deaeque  me  omnes  perdant.  —  57.  ibid.  574  I  in 
malum  cruciatum.  TO.  I  sane,  eme  hanc  atque  ausculta 
mihi.  DO.  Modo  sciam  quanti  indicet.  TO.  Vin  huc  vocemV 
DO.  Ego  illo  accessero.  —  58.  Poen.  434.  Si  nequeo  facere 
ut  abeas,  egomet  abiero.  —  59.  ihid.  857.  At  onus  urget. 
MI.  At  tu  appone  et  respice  ad  me.  SY,  Fecero.  —  60.  ibid. 
982.  Adibo  ad  hosce  atque  appellabo  Punice.  Si  respon- 
d e b u n t ,  Punice  pergam  loqui:  Sinon,  tum  ad  horum 
mores  linguam  vorlero.  —  61.  ihid.  1285.  Pro  maiore  parte 
prandi  pignus  cepi ,  abii  foras.  S  i  c  dedero.  aere  militari 
tetigero  lenunculum  —  62.  Pseud.  332.  Quid  eoV  PS.  La- 
nios  inde  accersam  duo  cum  tintinnabulis.  Eadem  duo 
greges  inde  ulmearum  adegero.  —  63.  ihid.  350.  Quin  tu 
ted  occidis  potiusV  nam  huuc  fames  iam  occiderit.  —  64. 
ihid.  376.  Si  tu  argentum  attuleris,  cum  illo  perdidero  fidem. 
—  65.  ibid.  476.  Edepol  raerito  esse  iratum  arbitror  Quom 
aput  te  tam  parvast  ei  fides.  SI.  lam  sic  sino  Iratus  sit: 
ego,  ne  quid  noceat,  cavero.  —  66.  ihid.  573.  Tibicen  vos 
interea  hic  delectaverit.  —  67.  ihid.  629.  Tibi  libellam  ar- 
genti  numquam  credam.  PS.  Dum  te  strenuas,  Res  erat 
soluta.  HA.  Vinctam  potius  sic  servavero.  —  68.  ihid.  646. 
Di  bene  vortant.  at  ego,  quando  eum  esse  censebo 
domi,  Rediero.  tu  epistulam  hanc  a  me  accipe  atque  illi 
dato.  —  69.  ihid.  721.  Hi  sciunt,  qui  hic  adfueruut:  vobis 
post  narravero.  —  70.  ihid.  751.  Set  quid  es  acturusV 
PS.  Dicam,  ubi  hominem  exornavero  Subditivom  fieri  ego 
illum  militis  servom  volo:  Sumbolum  hunc  ferat  lenoni  cum 
quinque  argenti  minis,  Mulierem  ab  lenone  abducat.  em  tibi 
omnem  fabulam.  Ceterum  quo  quicque  pacto  faciat,  ipsi 
dixero.  —  71.  Rud.  330.     Si    videro   exquisivero;    faciet  me 

certiorom.  —  7"2.  ihiil.  11 U.  Al)i  niodo:  ego  duni  abes,  ut 
abeat  non  sinam.  Tli.  II uc  revencro.  —  73.  ibiiL  7S8. 
Quid  agos,  si  acccdont  propiusV  LA.  P^go  recessero.  —  74. 
Sfich.  351.  Cape  illas  scopas.  GE.  Capiam.  PI.  Hoc. 
egomet,  tu  boc  converre.  GK.  Ego  fecero.  —  75.  ihid. 
502.  Edepol  te  vocem  lubenter,  si  superfiat  locus.  GE. 
Quin  tum  stans  ohstruscro  aliquid  strenue.  —  76.  ibid.  606. 
Non  tu  scis,  quantum  aftlictentur  bomines  noctu  bic  in  via? 
PA.  Tanto  plureis,  qui  defendant,  ire  advorsum  iusscro.  — 
77.  Trin.  60.  Nempe  enim  tu,  credo,  me  imprudentem 
obrepscris.  —  78.  ihid.  404.  Hercle  quin  dicam  tamen: 
Nam  si  sic  non  licebit,  luscus  dixero.  —  79.  ibid.  606.  Non 
credibile  dicis.  ST.  At  tu  nullus  edepol  creduas.  Si  boc 
non  credis,  ego  crcdidcro.  CA.  QuidV  ST.  Me  nibili  pen- 
dere.  —  80.  ibid.  624.  Celeri  gradu  eunt  uterque:  ille 
reprebendit  bunc  priorem  pallio.  Haut  ei  euscbeme  asti- 
terunt.  buc  aliquantum  apsccsscro.  Es  lubido  orationem 
audire  duorum  adtinium.  —  81.  ihid.  655.  Omnia  ego  istaec 
quae  tu  dixti  scio,  vel  cxsignavcro:  Ut  rem  patriam  et 
gloriam  maiorum  foedarim  meum.  —  82.  ihid.  700.  Quid 
tibi  interpellatio  aut  in  concilium  buc  accessiostV  LE.  Eodem 
pacto  quo  buc  accessi,  apscessero.  —  83.  ihid.  1006.  Set 
quis  hic  est,  qui  buc  in  plateam  cursuram  incipitV  Lubet 
observare,  quid  agat:  buc  concesscro.  —  84.  Truc.  546. 
Verum  abibo,  quid  aisV  num  tu  non  nevis,  voluptas  mea, 
Quo  vocatus  sum  ire  ad  cenam  V  m  o  x  liuc  cubitum  vcnero  ^). 
—  85.  ihid.  883.  Num  quid  visV  PH.  Fac  visas  me.  DI. 
Operae  mi  ubi  erit,  ad  te  venero.  — 


1)  De  futuri   secundi   fornia    constare    videtur.    venero   Buggius; 
inero  BCD ;  iero  F;  ivero  Z;  rediero  Fleokciseu. 

§2. 

Exemplis  ex  Plauti  comoecliis  congestis  pergo  ad  rationem, 
qua  difficultatibus  interpretationis  succurrere  studuerunt  viri 
docti.  Et  primum  quidem  Madvigius:  'Derivatur  autem', 
inquit,  'omnis  hic  usus  e x  ea  significatione  ulterioris 
temporis  momenti,  quam  inesse  in  futuro  exacto  dixi- 
mus;  eiusmodi  enim  momenti  cogitatio  non  uno  modo  la- 
tenter  animum  subit'.  Ab  hac  sententia  profectus  ulterius 
temporis  momentum  quomodo  quamvis  gradatim  magis  magis- 
que  obscuratum  sit,  appareat,  exponit  sex  praeceptis  hisce: 

I.  Primum  igitur,  quum  vulgo  futuro  exacto  significaretur 
efi^ectus  in  re,  quae  commemoretur,  simul  inclusus,  comici 
omnino  in  eventu  fructure  rei  (etiam  consequenti)  praedi- 
cando  illa  forma  verbi  utuntur,  quod  in  omni  huiusmodi 
oratione  finis  actionis  sic  respicitur,  ut  actio  in  futuro  prae- 
terita  menti  obversetur.  Sic  Plautus.  31.  Quibus  in  locis 
quam  exiguo  fine  a  futuro  simplici  distet  exactum  ex  4.  in- 
tellegi  potest  ^).  —  II.  Deinde,  ut  fit  analogia  trahente,  trans- 
fertur  futurum  exactum  ad  significandam  rem  non  in  altera 
inclusam,  sed  quae  per  se  simul  fieri  possit;  in  quo  prae- 
teriti  notio  magis  iam  obscuratur,  nisi  quod  haec  alterius 
illius  actionis  et  occasionis  spatio  absoluta  fore  videtur.  Hoc 
genus  frequens  est  in  particula  'eadem'  apud  Plautum  11 
17.  48.  62.  —  III.  Proximum  est,  in  quo  apparet  illa,  quam 


1)  Exempla  quae  Madvigius  nonnumquain  integris  verbis  ex- 
scripsit  repetere  nolo,  ueque  hic  neque  infra;  satis  habui  numeris  §  1, 
^dditis  exempla  denotasse. 

solam  fere  grammatici  sequuntur,  celqritatis  notatio  vel  rei 
paene  iam  acl  exitum  perductae,  ut  propter  eam  causam  eo, 
quo  iam  dixi,  modo  finis  actionis  animo  comprebendatur. 
Huiusmodi  apudPlautum  est:  7.  44.  51.  63.  Itaqueetpromitten- 
tes  et  minantes  hac  forma  utuntur,  velut  apud  Plautum  35., 
saepe  addito  'iam',  etiam  ubi  evanescit  paene  rei  absolutae.cogi- 
tatio,  ut  15.  20.  22.  42.  Interdum  quidem  celeritatis  signi- 
ficatio  prorsus  cedit  affirmationi  minantis.  —  IV.  Ex  ea, 
quam  initio  attigi,  significatione  rei,  quae  iam  absoluta  certo 
momento  fore  videatur,  is  oritur  usus,  quo  futurum  exactum 
ponitur  de  eo,  quod  quis  interim,  dum  aliud  quid  fit,  ali- 
quantisper  facit,  etsi  nuUa  subest  significatio  rei  perficiendae, 
sed  quod  tamen  actionis  intra  temporis  spatium  conclusae 
finis  et  ulterius  tempus  animo  obversatur.  Huius  generis 
baec  sunt:  10.  29.  41.  45.  66.  80.  83.  —  V.  Paulo  longius 
a  prima  origine  discedit,  omni  fere  praeteriti  notione  sublata 
ac  ne  absolutionis  quidem  nisi  obscure  retenta,  futuri  exacti 
usus  in  rei  dilatione  significanda ;  differtur  tamen  res  in  unum 
quoddam  momentum  temporis  futuri,  quod  expletura  est;  et 
baec  fere  sola  remanet  notio  seiuncti  et  transeuntis  momenti 
et  saepe  ab  alia  actione  pendentis.  (Non  utique  inest  signi- 
ficatio  momenti  'celeriter'  transituri,  quod  nonnulli  videntur 
credere.  Nam  qui  'Post  videro'  dicit,  is  potius  eius  rei  con- 
siderationem  promitti  non  brevissimam  das  wird  spater  be- 
tracbtet  werden,  zu  betracbten  sein).  Saepe  adduntur  par- 
ticulae  'mox'  et  'post'.  Exempla  sunt  16.  21.  54.  68.  69.  70. 
84.  Coniuncta  autem  cum  differendi  notione  est  curae  aut  in  ali- 
um  aut  in  se  transferendae,  quo  simul  ea  cura  differtur.  Nec  ulla 
est  causa,  cur  vulgo  ad  unum  omnes  grammatici  boc  postre- 
mum  et  similia  phirima   apud   omnes   scriptores  coniunctivo 

mode  (perraissivo)  clicta  puteiit,  adversante  primae  personae 
usu.  Nemo  enim  legit:  'Ego  viderim'  id  est,  permitte,  ut 
ego  videam,  —  VI.  Quod  dixi  de  notione  actionis  futurae  cum 
altera  quodam  modo  connexae,  id  maxime  in  iis  locis  con- 
iirmatur,  ubi  de  actione  alteram  subsequente  futurum  exac- 
tum  dicitur,  ut  iam  non  modo  praeteriti  nihil  in  se  habeat, 
sed  ulterioris  futuri  loco  sit.  Huiusmodi  haec  sunt  apud 
Plautum:  33.  46.  50.  60.'  —  His  sex  classibus  quasi  sep- 
timam  addit  his  verbis :  'Atque  haec  de  quibus  hactenus 
dixi,  ad  certa  genera  sic  revocari  poterant,  ut  proprietas 
quaedam  futuri  exacti  appareret,  etsi  tenendura  est,  adeo 
eam  exiguam  esse,  ut,  oramissa  levi  illa  significationis  in- 
fiexione,  oranibus  locis  poni  potuerit  futurum  simplex,  quod 
infinitis  locis  plane  similibus  ponitur.  Ac  postremum  quidera 
genus  nescio  an  rectius  exclusurus  fuerira,  quoniara  iUi  loci 
perparvo  discriraine  et  fortasse  casu  differunt  ab  iis,  in  quibus 
plane  pro  futuro  siraplici  ponitur  exactura.  Huc  enim  sen- 
sim  licentia  et  oblivio  significationis  temporis  praeteriti  ex- 
cessit,  sed,  ut  videtur,  in  prima  tantura  persona.  Neque 
negari  ullo  modo  potest,  separatis,  quos  posui,  locis  et  si 
qui  similes  sunt,  magnura  taraen  relinqui  numerum  apud 
Plautum,  nonnullos  apud  Terentiura,  in  quibus  nullum  pror- 
sus  discrimen  utriusque  futuri  appareat.  cf.  2.  3.  5.  9.  14. 
18.  19.  23.  24.  28.  30.  36.  39.  40.  43.  47.  49.  52.  53.  54. 
55.  57.  58.  67.  71.  73.  74.  75.  76.  77.  78.  81.  — 

§  3. 

"Contra  hanc  Madvigii  doctrinam  paucis  disputat  G  o  d  o  - 
fredus   Hermannus    loco   supra   commemorato;   ex  qua 

disputatione  quae  liuc  spectant,  subieci:  (p.  428).  'Disserit 
a  p.  G6.  de  futuro  exacto  in  'ro'  ex  eunte,  cuius  usum,  quum 
in  sex  generibus  sententiarum  persecutus  esset,  multis  in 
Plauti,  nonnullis  in  Terentii  locis  nullum  prorsus  ait  discri- 
men  utriusque  futuri  apparere.  In  eo  idem,  quem  modo 
tetigi,  error  latet.  Nam  ubi  nihil  interest,  quo  modo  ali- 
quid  dicatur,  liberum  quidem  est,  quem  modum  quis  prae- 
ferat,  sed  ipsi  tamen  modi  retinent  naturam  suam,  manent- 
que  diversi.  Ut  illud,  cuius  mentionem  feci  apud  Cic.  in 
Verr.  III.  §  145.  'nisi  ita  res  manifesta  erit  allata,  ut 
responderi  nihil  possit,  vicimus.'  Licebat  id  dicere  'viceri- 
mus'  et  'vincemus.'  Quo  ex  his  tribus  uteretur,  ad  verita- 
tem  sententiae  nihil  intererat:  eo  tamen  non  tollitur  discri- 
men,  quod  inter  haec  verbi  tempora  intercedit,  sed  pro  eo 
discrimine  aliud  alio  alacrius  et  fortius  est.'  Quae  verba 
cum  non  tam  demonstrantis  quam  opinantis  essent,  non 
mirandum  est,  quod  plerique  virorum  doctorum  Madvigii 
praecepta  sequi  maluerunt.  Velut  Ussingius,  discipulus 
Madvigii,  compluribus  commentarii  locis,  Lorenzius,  eius- 
dem  disciplinae  alumnus,  Brixius,  comoediarum  Plau- 
tinarum  editor  notissimus,  alii.  Lorenzius  de  hac  re  egit  in 
adnotatione  ad  Most.  590.'-^ :  Abiero :  dann  werde  ich  sogleich 
fortgehen.  Eine  der  haufigsten  freieren  Anwendungen  des 
Futurum  exactum,  um  dasjenige  zu  bezeichnen,  was  schnell 
gethan  sein  wird,  oft  mit  dem  Nebenbegriff  einer  Versiche- 
rung  (Bacch.  1066.  As.  446.  Mgl.  863.  Ps.  350)  oder  einer 
Drohung(1174.  Ter.  Heaut.  108.  Cas.  I,  4,  18).  Eine  zweite 
ist  die  zur  Bezeichnung  eines  kiinftigen  Resultats  (von  dem 
was  geschehen  sein  wird  z.  B.  1113.);  eine  dritte  ist  die  zur 
Bezeichnung  eines  Aufschuhes ,  besonders  mit  mox  (Capt.  194) 

und  posf(Vs.  721).  Von  allen  diesen  hauptsachlich  der  tag- 
lichen  Umgangssprache  angehorenden  Eigenthiimlichkeiten 
haben  sich  auch  in  der  ausgebikleten  Schriftsprache  Spuren 
erhalten:  (z.  B.  das  ceperit  Liv.  XXV,  38,  17;  reddiderit  Cic. 
pro  SuU.  32,  90;  praestitero  Caes.  6.  G.  IV,  25;  Cic.  finn. 
III,  4,  14);  von  einem  Aufschube  ofters  videro.  Noch  zwei 
andere  freie  Anwendungen  s.  687  i)  und  1039  ^);  an  etwa  35 
Plautinischen  und  4  Terenzischen  Stellen  aber  steht  die  erste 
Person  Sing.  des  Fut.  exactum  ganz  wie  die  des  Futurum  sim- 
plex:  526,  921,  1007,  1103,  1143;  ofter  findet  sie  sich  auch 
mit  einer  oder  mehreren  solchen  parallel  gestellt.  St.  351, 
Amph.  998  sqq.,  Capt.  495  sqq.,  Rud.  330,  788  u.  a.;  bei 
spateren  Dichtern  ist  dies  hochst  selten.' 

Quid  Brixius  sentiat,  qui  scire  cupit,  adeat  adnotationem 
ad  Capt.  293.  Quamquam  in  singulis  quibusdam  et  Brixius 
et  Lorenzius  discrepant;  velut  Lorenzius  Most.  1134.  (ego 
isti  ad  sedero)  cum  futuro  simplici  componit,  etsi  Madvigius 
sexto    praecepto   subiunxerat,    et  Brixius  Capt.    293.    341. 


i)  Exstant  haec:  'concessero:  haufigere  Anwendnng  des  Futurum 
exactum  zur  Beseichnung  desjenigen  ,  was  jemand  u  n  t  e  r  d  e  s  s  e  n , 
wahrend  etwas  anderes  geschieht,  eine  Weile  thun  wird  (ge- 
than  haben  wird)  in  der  hier  vorkommenden  Phrase  (Trin.  1007.  Ter. 
Heaut.  174.  Aul.  666.  mit  tantisper)  und  in  dem  ganz  ahnlichen  huc 
aliquantum  apscessero.  Trin.  626.  interim  apscessero.  Mgl.  200.  tibicen 
vos  interea  hic  delectaverit.  Ps.  573.  abiero.  Epid.  515.  Vgl.  Cic.  Att. 
V,  1,  3:  tu  invita  mulieres :  ego  accivero  pueros ;  de  republ.  I,  13,  20: 
concessero.' 

2)  Ad  V.  1039  haec  adnotata  sunt :  'Das  Futurum  exactum  steht  in 
dieser  Redensart  (sc.  eadem  . . .  opera)  auch  Bacch.  49,  Capt.  293,  Ps. 
333,  und  bezeichnet  also,  indem  die  Bedeutung  des  Praeteritum  zuriick- 
tritt ,  eine  Haudlung ,  die  zugleich  mit  einer  andern ,  doch  fiir  sich 
selbst,  ausgefuhrt  werden  wird;  der  Unterschied  vom  Futurum  simplex 
(welches  an  den  iibrigen  Stellen  eteht)  ist  nicht  gross.' 

Trin.  625.  1007.  celeritatis  notione  insignes  esse  dicit,  cum 
Madvigius  aliter  iudicasset.  Similiter  Ep.  512.  (29)  et  Trin. 
655.  (81)  de  celeritate  cogitat  Lindemannus,  ubi  Madvigius 
eam  respuit.  Atque  fatendum  est  non  uno  loco  dubitari 
posse,  quale  explicandi  genus  adhibeas.  Sic  5  quarto,  23, 
24,  36,  43  quinto  generi  tribuere  possis,  quae  septimo  ad- 
signat  Madvigius  et  44.,  quod  ille  tertii  generis  esse  voluit, 
facile  sexto  addicas.  Itaque  non  mirandum  est,  quod  semel 
Madvigius  ipse  contra  se  facit  exemplo  54  et  quinto  generi 
et  septimo  adsignato.  Sed  utut  de  singulis  iudicabis,  ratio 
universa  hac  argumentatione  non  diluitur. 

§4. 

Vidimus  igitur  ex  Madvigii  ratione  circiter  35  locos 
simplicis  futuri  vim  habere.  Quod  idem  dicit  sextum 
genus  sese  fortasse  rectius  exclusurum  fuisse,  illud  certis- 
simum  esse  iudico.  Quis  enim  sibi  persuadebit  in  his  Poe- 
nuli  versibus :  'Si  respondehunt,  Punice  pergam  loqui,  Si  non 
(sc.  respondehunt)  tum  ad  horum  mores  linguam  vortero'  dif- 
ferentiam  esse  inter  pergam  loqui  futurum  atque  linguam 
vortero  futurum  exactum  ?  Eodem  artificio  usus  ille  33  trac- 
tat;  vix  enim  dicas  quid  intersit  inter  'post  ego  reddidero 
tibi'  et  'ego  post  tihi  reddam'  versu  subsequenti,  praesertim 
cum  enuntiatorum  conformatio  tam  similis  sit,  quam  potest. 
De  tertio  exemplo  (50).  iam  Lorenzius  sanissimo  iudicio  iu- 
dicavit.  Nam  permulti  versus  sunt  ubi  simplex  futurum 
prorsus  pari  sensu  positum  sit;  ut  loco  modo  tractato,  porro 
Curc.  138  Tu  ...  curato  ..  ego  tibi  iam  adducam  ibid  454. 
Sequere  hac...  ie  absolvam.    Men.  1106.  Roga  ...  respondebo. 

Most.  1131.  Promitte  ..  ego  iho  pro  te.  liud.  1007.  Verbum 
etiam  adde  unum,  iam  ego  in  cerebro  colaphos  ahstrudam 
tuo,  alia  multa.  Quartum  denique  exemplum  (46)  ab  illo- 
rum  societate  segregari  vix  poterit.  Neque  ipsum  Madvi- 
gium  sententiae  suae  tenacem  fore,  verba  supra  posita 
aperte  indicant.  Ita  hoc  sextum  genus  omittendum  videtur. 
Quintum  Madvigii  genus  in  eis  exemplis  versatur, 
quibus  rei  alicuius  dilatio  continetur.  Cuius  dilationis  sig- 
num  'mox"'  et  'post'  particulae  sunt  saepissime  adiectae.  In 
hoc  genere  vindicando  Madvigius  ut  sagacissime  ita  artificosis- 
sime  rem  videtur  instituisse:  sed  si  eius  rationem  sequere- 
mur  mirum  esset,  quod  tam  pauca  huius  usus  exempla  apud 
Plautum  exstarent.  Congessi  locos  plurimos,  ex  quibus 
gravissimos  subicere  liceat.  —  Amph.  50.  Nunc  quam  rem 
oratum  huc  veni  primum  proloquar :  Post  argumentum  huius 
eloquar  tragoediae.  —  ibid.  875.  Hodie  frustrationem  ini- 
ciam  maxumam.  Post  igitur  demum  faciam  res  fiat  palam, 
As.  137.  Posthac  tibi  Male  quod  potero  facere,  faciam.  {j^ost 
hac  libri)  ibid  915.  Poste  demum  huc  cras  adducam.  Aul. 
118.  Postidea  domum  me  rursum  quantum  potero  recipiam. 
{post  idern  libri).  ibid.  805.  Postea  intro  hunc  subsequar. 
Cas.  112.  Mox  ...  tecum  loquar.  Merc.  664.  Post  ad  prae- 
torem  ilico  ibo.  Merc.  781.  Haec  vasa  aut  mox  aut  cras 
iubebo  aps  te  peti.  Poen.  398.  Mox  dabo.  ibid.  1230. 
Postea  hanc  amabo  atque  amplexabo.  Rud.  86.  Post  id 
agam  igitur  (ita  libri).  ibid  568.  Poste  ibo  lautum.  ibid.  648. 
Postidea  accumbam  (postea  libri).  ibid.  932.  Post  animi 
causa  mihi  navem  faciam.  —  Exemplo  ex  Persa  petito  (ego 
recte  apud  illam  dixeroj  oppono  hoc  (Persa  745) :  ()2«'^  me 
in  ius  vocas?     SA.     lUi  ajmd  praetorem  dicani.     Quod  pergit 

Madvigius  etiam  differendae  curae  causa  futurum  exactum 
poiii,  simplex  futurum  in  bis  repperi  exemplis  Madvigiano- 
rum  persimilibus :  Baccb.  97.  Opsonabo  ego:  nam  id  fiagi- 
tium  sit,  mea  te  gratia  ..  ibid  227.  Abi  intro:  ego  hic 
curato,  tu  intus  dicito.  ibid.  1153.  Taceas  ...  ego  quod  dixi 
ecticiam.  Epid.  GOl.  Habe  animum  bonum,  ego  illam  re- 
periara.  ibid.  619.  Habe  animum  bonum:  ..  ego  te  ser- 
vabo.  —  Persa.  320.  Ego  reiciam :  babe  animum  bonum. 
Pseud.  232.  Nil  curassis:  liquido's  animo.  ego  pro  rae  et 
pro  te  curabo.  —  ibid.  733.     Ego  dabo,  ne  quaere  aliunde. 

—  Kud.  691.     Sedete  bic  modo,  ego  hinc  vos  tamen  tutabor. 

—  Quibus  exemplis  alia  addi  possunt.  Concedo  non  orania 
esse  prorsus  paria,  tamen  nibil  interest,  utrum  duo  vel  tria 
eximas.  Ab  his  exemplis,  si  proficiscimur ,  certe  id  in- 
tellegimus,  Madvigii  rationem  explicandi  per  se  non  esse 
necessariam ;  nam  sententia  simplex  futurum  admittit,  fu- 
turum  exactum  autem  simplicis  vim  habere  posse  ipse  Mad- 
vigius  auctor  est.  Sed  haec  hactenus,  paulo  post  ad  hanc 
quaestionem  redibo.  — 

Transeunti  raihi  ad  quartura  Madvigii  genus  fere 
idera  dicendura  videtur,  quod  de  quinto.  Dicit  enim  futurum 
exactum  poni  de  eo,  quod  quis  interim,  dum  aliud  quid  fiat, 
aliquantisper  faciat.  Huic  generi  septem  locos  Plauti- 
nos  addicit  (10.  29.  ^  41.  45.  66.  80.  83).  Exempla  simpli- 
cis  futuri  haec  corameraoro-  Curc.  466.  Dura  bic  egreditur 
foras,  commonstrabo.    Men.  439.    Hoc  ponam  interira.    Merc. 


1)  Addit  Madvigius:  'etsi  ibi  non  tam  hoc  dicit'  'abibo  paulisper' 
quam  hoc  'nunc  abibo,  sed  post  redibo'.  Quod  vix  recte  intellexit :  de 
redeuBdo  cur  eogitelur,  non  assequor. 

2 

555.  Nimc  tamen  interea  ad  med  huc  invisam  domum. 
Most.  G83.  Ego  hic  tantisper,  dum  exis,  te  opperiar.  ibid. 
1094.  Ego  interim  aram  hanc  occupabo.  Poen.  417.  Ego 
intus  interim  tuum  exornabo  vilicum.  Truc.  209.  Ego  in- 
terim  hic  apud  vos  opperibor.  ibid.  715.  Ego  interim  hic 
(ita  libri)  . . .  praesidebo.  —  Exemplis  autem  quae  sunt  'huc 
concessero'  et  similia  oppono  haec:  Bacch.  610.  Sed  huc 
concedam.  Cas.  330.  At  iam  concedam  huc:  audio  aperiri 
fores  Hinc  ex  insidiis  hisce  ego  insidias  dabo.  Epid.  103. 
Huc  concedam.  Most.  429.  Concedam  a  foribus  huc,  hinc 
speculabor  procul.  ibid.  517.  Accedam  huc.  Pseud.  414. 
Nunc  huc  concedam  ut  horum  sermonem  legam.  Rud.  480. 
Accedam  huc  ad  foris.  —  Haec  exempla  quomodo  a  83.  dif- 
ferant  (luhet  ohservare  quid  agat ,  liuc  concessero )  non  satis 
intellego.  Itaque  vix  refutari  poterit,  qui  contendat  Mad- 
vigianae  rationis  necessitatem  esse  nullam,  cum  ubique  sim- 
plicis  futuri  notio  apta  sit.  — 

In  tertio  genere  celeritatis  vel  'rei  paene  iam  ad 
exitum  perductae'  notatio  agitur.  Exempla  sunt  7.  44.  51. 
63.  De  promittentibus  et  minantibus  haecponitexempla 
Plautina:  15.  20.  22.  35.  42.  Exempla  simplicis  futuri  eadem 
notione  insignis  profero  haec :  Amph.  348.  Ego  tibi  iam  ho- 
die  scelestam  comprimam  linguam.  ibid.  381.  Etiam  mut- 
tisV  iam  tacebo.  ibid.  543.  Abi  prae,  Sosia.  lam  ego 
sequar.  ibid.  556.  lam  quidem  hercle  ego  tibi  istam  Sce- 
lestam,  scelus,  linguam  abscidam.  ibid.  779.  Quem  ego 
iam  hic  convincam  palam.  ibid.  860.  lam  ex  Naucrate  id 
cognato  cognoscam  meo.  ibid.  1030.  Quem  pol  ego  hodie 
ob  istaec  dicta  faciara  ferventem  flagris.  As.  607.  Apud 
Orcum  te  videbo:    Nam  equidem  me  iam  quantum  potest  a 

vita  abiudicabo.  Aiil.  188.  Aniis  hercle  huic  iudicium  fccit 
dc  auro  ...  Quoi  ego  iam  linguam  praecidam  atque  oculos 
effodiam  domi.  ibid.  573.  Ego  te  hodie  reddam  madidum; 
si  vivo  probc.  ibid.  659.  lam  interstriugam  gulam.  ibid. 
712.  Attat:  eccum  ipsum:  ego  ibo,  ut  me  condam  domum. 
ibid.  759.  lam  quidem  hercle  te  ad  praetorem  rapiam. 
ibid.  G78.  lam  ego  illuc  praecurram  atque  inscendam  ali- 
quam  in  arborem.  Bacch.  94.  Ego  sorori  meae  hodie  ce- 
nam  dare  volo  viaticam:  Eo  tibi  argentum  iubebo  iam  intus 
ecferri  foras.  Bacch.  357.  Quas  ego  hic  turbas  dabo.  ibid. 
701.  Emungam  hercle  hominem  probe  hodie.  ibid.  766. 
Dorsabo  ego  illunc  hodie,  si  vivo,  probe.  ibid.  1172.  Ni 
abeas,  quamquam  tu  bella's,  malum  tibi  magnum  dabo  iam. 
Cas  536.  lam  tibi  istuc  cerebrum  dispercutiam.  ibid.  800. 
Hac  dabo  protinam  me  et  fugiam.  Curc.  138.  Tu  curato 
me  ne  sitiam:  ego  tibi  quod  amas  iam  huc  adducam.  Men. 
174.  Mitti  tibi  atque  illi  iubebo  iam  adparari  prandium. 
ibid.  431.  lam  sequar  te.  ibid.  729.  Ne  istuc  mecastor 
iam  patrem  accersam  meum.  ibid.  754.  Gradum  proferam, 
progrediri  properabo.  ibid.  844.  Ibo ,  adducam ,  qui  hunc 
hinc  tollant.  ibid.  666.  Properabo  ad  forum.  ibid.  875. 
Ibo  atque  accersam  medicum  iam  quantum  potest.  ibid. 
903.  Quem  ego  hercle  hominem,  si  quidem  vivo,  vita  iam 
evolvam  sua.  ibid.  1037.  Id  ego  tibi  iam  huc  adfcram. 
Mil.  537.  Pulchre  admonuisti.  iam  ego  ad  te  exibo  foras. 
ibid.  1353.  Ito  cito:  iam  ego  adsequar  vos.  ibid.  1379. 
Ego  iamiam  convenam  illunc  (ita  Ritschelius).  Most.  1114. 
lam  ignem  et  sarmen  tibi  iubebo  circumdari.  Persa  324. 
Atque  omne  ego  argentum  tibi  hoc  actutum  incolume  redi- 
gam.     ibid.  405.     Curate  isti  intus:  iam  ego  domum  me  re- 

cipiara.  ibid.  609.  Coucede  istuc:  iaiii  ego  illam  adducam. 
ibid.  794.  At  tibi  ego  continuo  cyatho  oculum  hoc  excuti- 
am  tuum.  Poen,  494.  Colapbis  quidem  hercle  tuom  iam 
dilidam  caput.  ibid.  1152.  Quos  ego  iam  detrudam  ad 
molas.  ibid.  1302.  lam  hercle  ego  illunc  excruciandum 
totum  carnufici  dabo.  Ps.  358.  Numquam  ad  praetorem 
aeque  cursim  curram.  ibid.  382.  Exossabo  ego  illum  si- 
multer  itidem  ut  muraenam  coquos.  ibid.  200.  Item  hodie 
constringam  ad  carnarium.  ibid.  1159.  lam  revortar  ad 
te.  Rud.  447.  Et  tua  et  tua  huc  ornatus  reveniam  ex  sen- 
tentia.  ibid.  457.  Confugiam  hinc:  ita  res  suppetit  subito 
[mihi].  ibid.  784.  De  ava  capillo  iam  deripiam.  ibid.  859. 
Ego  hunc  scelestum  rapiam  [iam]  in  ius  exsulem.  ibid. 
936.  nunc  hanc  [praedam]  condam.  Truc.  443.  lam  ibo 
ex  hoc  loco,  iubebo  ad  istam  ...  deferri.  ibid  613.  Verbum 
adde,  iam  hercle  ego  te  ojffatim  conficiam.  ibid.  614.  lam 
hic  ego  ted  agnum  faciam  et  medium  distruncabo.  —  Ex  tanto 
exemplorum  aut  persimilium  aut  non  ita  dissimilium  numero 
cum  appareat  simplicis  futuri  vim  in  hac  re  longe  usitatis- 
simam  esse,  non  inepte  quispiam  concludat  etiam  in  paucis 
illis  exemplis  Madvigianis  eandem  vim  esse  statuendam. 

Secundum  Madvigii  genus  versatur  in  exemplis  in 
quibus  'futurura  exactum'  transfertur  ad  significandam  rem 
non  in  altera  inclusam ,  sed  quae  per  se  simul  fieri  possit ; 
hoc  genus  frequens  esse  in  particula  'eadem'.  Exempla  sunt : 
11.  17.  48.  62.  Cum  quibus  locis  conferendi  sunt  hi: 
Bacch.  521.  Eadem  exorabo,  Chrysalo,  causa  mea  Pater 
ne  noceat.  Capt.  450.  Eadem  opera  a  praetore  sumam 
syngraphum.  ibid.  4.^9.  Eadem  percontabor,  ecqui  hunc 
adulescentem  noverit.     Epid.   663.    Eadera  haec  intus  edo^ 

cebo,  quae  ego  scio.  Mil.  'dO'A.  Eadera  illi  insidias  dabo. 
Poen.  710.  Eadera  narrabo  tibi  res  Spartiaticas.  Stich.  438. 
Eadem  sumbolani  dabo  et  iubebo  coqui.  Li^iuet  eandem 
rationem  in  nita  opera,  una,  simul ,  quaeque  sunt  alia  sy- 
nonyma,  quae  satis  multa  et  ipsa  cum  futuro  simplici  com- 
ponuntur,  apparere. 

lam  ad  primuni  genus  transeundum  est,  quod  uno 
exemplo  Plautino  illustravit  Madvigius.  Quod  exemplum 
ita  explicari  posse  haudquaquam  nego,  sed  nego  aliter  ex- 
plicari  non  posse,  praesertim  cum  Madvigius  ipse  adnotave- 
rit,  vix  discrepare  futurum  exactum  a  futuro  simplici  idque 
exemplis  luculenter  demonstraverit.  — 


§5. 

Quoniam  factum  est  ut  Madvigium  secuti  hic  illic  secun- 
dam  et  tertiam  personam  respexerimus ,  liceat  alios  quos- 
dam  earundem  personarum  locos  addere,  qui  prorsus  simi- 
liter  videntur  esse  tractandi  ^).  Maxume  huc  faciunt  loci 
tales:  As.  280.  Eros  in  obsidione  linquet,  inimicum  animos 
auxerit.  Pers.  393.  Si  hoc  adcurassis  lepide,  quoi  rei  ope- 
ram  damus,  Dahuntur  dotis  tibi  inde  sescenti  logei  Atque 
Attici  omnes;  nullum  Sicukim  acceperis.  Praeterea  comme- 
morandi  sunt  loci  hi:  Amph.  648.  Perii  hercle.  ille  nunc 
intus  turbat;  hunc  si  amitto,  hic  ahierit.  Baccli.  90.  IUe 
quidem  hanc  abducct,  nulkis  tu  adfueris,  si  nou  lubet.    Capt. 


1)  Couferenda   sunt  quae  Luebbertus    1.  s.   s.  p.  84.  sqq.  exposuit. 

296.  Haec  tu  eadem ,  si  confiteri  vis ,  tua  e  re  feceris  ^). 
Mil.  297.  Si  falso  insimulas  Philocomasium ,  hoc  perieris. 
Mil.  1243.  Nam  tu  te  vilem  feceris,  si  te  ultro  largiere. 
Most.  210.  Tu  iam,  quod  quaeritas,  habes,  ille  te  nisi  ama- 
hit  ultro,  Pro  capite  tuo  quantum  dedit,  perdiderit  tantum 
argenti.  Rud.  179.  Si  ad  saxum,  quo  capessit,  ea  deorsum 
cadit ,  Errationis  fecerit  compendium,  Trin.  279.  Feceris 
par  tuis  ceteris  factis,  Si  patrem  percoles.  Truc.  875.  Si 
aufers,  a  milite  omnis  tum  spes  animam  efflaverit. 

§6. 

In  eis  quae  ex  posui  me  causidici  rationem  secutum 
esse  non  deerunt,  qui  contendant;  non  diffiteor  rem  ita  se 
liabere,  nec  quidquam  demonstrasse  me  puto  nisi  hoc: 
Madvigii  rationem  haudquaquam  esse  necessa- 
riam,  si  quidem  triginta  quinque  exempla  meram  futuri 
vim  exhibere  ipse  statuit.  Sed  porro  progrediendum  esse 
puto  et  nego  illam  rationem  vel  probabilem  esse.  Pro- 
ficiscamur  ab  enuntiato  hoc:  Ego  fecero.  Si  scribimus  'ia^n 
ego  fecero'  ex  Madvigii  doctrina  aut  celeritatis  aut  minatio- 
nis  aut  promissionis  vim  habet;  si  scribimus  'interim  hoc  fe- 
cerd'  animo  observatur  'actionis  intra  temporis  spatium  con- 
clusae  finis  et  ulterius  tempus' ;  si  scribimus  ^mox  ego  fecero' 


1)  Quocum  conferenda  sunthaec:  Curc.  664.  Quid  dotis?  Egone? 
ut  semper  dum  vivat  me  alat.  Ultro  hercle  dico  :  me  lubeiite  feceris. 
Stich.  473.  Promitte,  certumst.  Sic  face  iiiquam.  Certa  res.  Lubente 
me  hercle  facies.  Idem  ego  istuc  scio.  Amph.  847.  Mulier,  istam  rem 
inquisitam  certumst  nou  amittere.  Edepol  me  lubente  facies.  Quid  ais  ? 
responde  mihi. 

vel  '■poat  ego  feccro'  dilatio  quaedam  conspicua  est;  denique 
si  rautaraus  '■eadcm  cgo  fccero\  rursus  alia  res  est.  Illud 
tantuni  niodo  quaeritur  unde  liaec  quadripartita  vis  du- 
cenda  sit.  Quara  quideni  ex  ipsius  verhi  forraa  derivandara 
esse  nullo  niodo  adduci  possura  ut  credara  —  quis  enira 
sibi  persuadehit  eandera  forraara  et  celeritatera  et  di- 
lationera,  quod  paene  contrariura  est,  significare  posseV 
—  sed  aut  ex  adverbiis  illis  proficiscitur  aut  ex  totius 
enuntiati  colore.  Sic  intellegiraus  cur  eaedeni  particulae  sira- 
plici  futuro  adiunctae  eandara  vira  habeant. 

Sed  accedunt  alia.  Madvigius  inde  profectus  est  quod 
futurura  exactura  ab  initio  relativara  vira  habuisse  statuit, 
quanivis  argumento  addito  nullo.  Atque  coraparantibus  no- 
bis  futuri  vini  et  futuri  exacti  vira  relativara  necesse  est 
illara  videri  sirapHciorera ,  hanc  irapeditiorera  atque  diffici- 
liorera.  Vix  autera  probabile  est  irapeditiorera  signiticationera 
esse  antiquiorera,  simpliciorera  contra  recentiorera.  Probabi- 
lius  certe  alterum.  Si  Madvigiura  sequiraur,  cogiraur  credere 
ante  Plautura  relativam  vira  in  futuro  exacto  fuisse,  hanc 
Plauti  teraporibus  pauUatira  obscuratara  esse  futuri  signifi- 
catione  substituta,  Ciceronis  autera  teraporibus  pristinara 
vira  denuo  esse  redintegratara.  Quanto  siraplicius  est  sta- 
tuere,  in  his  formis  antiquara  vira  esse  servatara,  inde  paul- 
latira  alterara  esse  ortam ,  quara  principalera  vulgo  esse 
statuunt.  Nani  quantis  artificiis  Madvigius  usus  sit  rectis- 
sirae  Herraannus  his  verbis  significavit :  'Nirairura'  inquit,  'ut 
dicara  quod  sentio :  rera  satis  planara  vir  doctissiraus  niraium 
dividendo  distinguendoque  iraplicatara  reddidif. 

Siraul  autera  raentera  subit  alia  meditatio.  Si  Pseuduli 
locum    hunc  (57)  consideramus :     Lanios    Indc   accersam  .  .  . 

Eadem  duo  greges  virgarum  inde  ulmearum  adegero^  vix  ullam 
differentiam  indagamus  inter  utrumque  futurum,  nisi  quod 
alterum  in  medio  versu  positum  est,  in  fine  alterum.  Idem 
fit  Stich.  351  (74):  Cape  illas  scopas.  GE.  Capiam.  PI.  JIoc 
egomet,  tu  hoc  converre.  GE.  Ego  fecero.  Adde:  Merc.  546. 
(40)  Certumst:  antiqua  recolam  et  servibo  mihi.  Breve  iam 
relicuomst  vitae  spatium .  quin  ego  Voluptate  vino  amore  id  de- 
lectavero.  Re  vera  autem  iormsiefecero,  sedero  et  similes  ultimam 
versus  sedem  praeter  ceteras  adamare  inde  apparet,  quod  in 
octoginta  quinque  locis ,  quos  supra  posui ,  sexaginta  tres 
(1.  2.  4.  5.  9.  10.  12.  14.  15.  16.  17.  18.  19.  20.  21.  22.  23. 
26.  28.  29.  30.  31.  32.  35.  37.  38.  39.  40.  42.  43.  44.  45.  46. 
47.  48.  50.  51.  53.  54.  57.  58.  59.  60.  62.  63.  65.  66.  67.  69. 
70.  71.  72.  73.  74.  76.  77.  78.  80.  81.  82.  83.  84.  85.)  hanc 
formam  in  fine  versus  habent,  et  alii  nonnulli  ante  caesuram 
similiter  iudicandam.  Cum  autem  saepius  in  hac  sede  versus 
et  antiquae  et  rariores  formae  a  poeta  positae  sint,  ne  hanc 
quidem  rem  casui  tribuendam  esse  existimo.  Immo  rariorem 
futuri  formam  ita  saepius  servatam  esse  conicio,  quae  se 
ultro  obtulit  poetae  versus  claudenti  ^). 


1)  Conferenda  sunt  quae  A.  Spengelius  in  libro  qiii  inscribitnr: 
'T.  Maccius  Plautus'  p.  224.  adnot.  de  inliDitivis  in  'ier'  exeuutibus  dis- 
putat:  'diese  Inianitivformen  finden  sich,  wenn  der  Enduug  'ier'  eine 
lange  Sylbe  vorhergeht,  also  in  der  ersten,  zweiten  und  vierten  Con- 
jugation  (lamentarier,  coramonerier,  expedirier  u.  a.)  und  in  denjenigen 
Verben  der  dritten  Conjugation,  wo  eine  lange  Sylbe  vorhergeht  (pen- 
dier,  adscribier,  trildier  u.  a.)  nur  am  Schluss  des  Verses  und,  was  das- 
selbc  ist,  am  Schluss  der  ersten  Halfte  der  asynartetischen  Verse'.  Quam 
rem  p.  225  ita  explicat :  'Der  Grund  dieser  Erscheinung  ist  offenbar 
der,  dass  diese  Infinitive,  die  fast  alle  Worter  von  vielen  Sylben  sind, 
nicht  in  die  iibrigen  Versfiisse  passen,  ohne  dass  dem  Verse  durch  die 
Betonung  der  letzten  Sylbe  des  Verbums  (z.  B.  exornarier)  und  besou- 


Sed  fateor  me  non  ausurum  fuisse  contra  Madvigii  viri  summi 
auctoritatem  tantopere  impugnare,  nisi  vidissem  etiam  recen- 
tiorum  grammaticorum  doctrinam  eandem  rationem  non  modo 
non  dissuadere  sed  etiam  commendare.  Admodum  enim  proba- 
bilis  mihi  videtur  sententia  Brugmanni  qui  in  quaestionibus 
morphologicis  suis  (vol.  III.  p.  16  s.  99.)  docet,  ^)  primum 
videro  esse  antiquum  aoristi  couiunctivum  itaque  ut  apud 
Homerum  pro  futuro  poni  posse.  Ad  huius  autem  formac 
analogiam  factas  esse  formas  cepero,  fecero,  rapuero  etc. 
Quae  sententia  quantopere  rationem  supra  propositam  con- 
tirmet  facile  apparet. 


ders  auch  durch  die  scharfe  Absouderuug  der  Sylbeu ,  welche  iu  dem 
lambus  'ier'  zwischen  Arsis  uud  Thesis  entstiinde ,  alle  Anmuth  und 
Leichtigkeit  genommen  -wurde'.  Praeterea  confereuda  sunt,  quae  Luchsius 
'Quaestionum  metricarum'  p.  31  disserit:  'Apparet  autem  siet  vocabuli 
eaudem  esse  condiciouem,  quam  ceterarum  pleniorum  formarum,  praeter 
quas  breviores  quoque  usirpat  Plautus,  velut :  danunt  (dant), 
d  u  in  t  (dent),  f  u  am  ,  (sim),  creduam,  cr  ed  uim  (credam),  perduint 
(perdant)  etc.  Has  enim  formas  et  ipsas  maximam  partem  in  fine 
versuum  occurrere  constat'.  Quibus  addi  possunt  Brixii ,  Lorenzii, 
Ussingii  adnotationes. 

1)  Cf.  p.  27:  'Dass  videram  totoncleram  nicht  Zusammensetzungen 
von  vid-  und  totond-  mit  dem  imperfectum  eram  'ich  war'  sind,  ergibt 
sich,  abgesehen  davon,  dass  eine  solche  Composition  in  uachursprach- 
licher  Zeit  von  vorn  herein  nicht  denkbar  ist,  aus  der  Form  des  cou- 
junctivs  vklissem  totondissem  und  des  infinitivs  vidisse  totondisse.  Diese 
beweist  klar  dass  videram  viderim  videro  aus  *  vidisam  *  vidisim  *  vidiso 
hervorgegangeu  sind.  (vgl.  Schleicher  Kuhn's  Ztschr.  VIIL  399,  Corssen 
Beitr.  zur  ital.  Sprachk.  s.  513)'.  Et  p.  33:  'Wenn  wir  vtderO  als  den 
conjunctiv  eines  aorists  betrachten,  so  wird  diese  Auffassung  im  beson- 
dern  noch  dadurch  empfohlen,  dass  gewisse  Functionen  des  futurum 
exactum  sich  mit  der  Function  des  conj.  aor.  im  griechischen  sohr  nahe 
beriihren  oder  geradezu  decken'  et  alibi. 

§  7. 

Non  prorsus  eadem  ratio  est  eimntiatorum  relativorum, 
condicionalium  et  quae  sunt  similia.  Suspicor  per  haec  tran- 
situm  esse  factum  ad  vim  vere  relativam.  Sed  omnia  quae 
huc  spectant  peculiari  dissertatione  illustranda  erunt:  nunc 
satishabebo  exemplanonnulla  adscripsisse,  ex  quibus  apparet, 
inde  quoque  meae  sententiae  argumenta  peti  posse. 

Proficiscor  ab  his  exemplis:  Poen.  853.  At  ego  ob 
hanc  moram  tibi  reddam  operam,  i(hi  voles,  uhi  iusseris.  As. 
381.  Etiam  muttis?  SO.  lam  tacebo.  NE.  Quis  tibi  erust? 
SO.  Quem  tu  voles.  NE.  Quid  igitur?  qui  nuncvocare?  SO. 
Nemo  nisi  quem  iusseris.  —  Amph.  1048.  Certumst,  intro- 
rumpam  in  aedis:  ubi  quemque  hominem  aspexero ,  Sive 
ancillam ,  sive  servom ,  si  uxorem ,  si  adulterum ,  si  patrem, 
si  avom  videbo,  eum  obtruncabo  in  aedibus.  {sive  uxorem 
sive  —  seu  patrem  sive  libri).  Similis  res  est  in  his 
exemplis:  Stich.  624.  Quin  si  iusseris,  Eo  quoque  ibo.  As. 
487.  Tamen  numquam  hinc  feres  argenti  nummum,  nisi  me 
Dare  iusserit  Demaenetus.  Curc.  707.  lamiam  faciam  ut 
iusseris.  Men.  153.  Oculum  ecfodito  persolum  Mihi,  Me- 
naechme ,  si  uUum  verbum  faxo ,  nisi  quod  iusseris :  quae 
comparanda  sunt  cum  hisce:  Bacch.  729.  Quod  iuheho., 
scribito  istic.  Trin.  1184.  Ego  ducam,  pater,  Et  eam  et 
siquam  aliam  iubehis.  Truc.  911.  Tuo  arbitratu  quod 
iuhebis  dabitur.  Rud.  1134.  Quid  iurem?  GR.  Quod  iuhebo. 
—  Most.  192.  Di  deaeque  me  omnes  pessumis  exemplis 
interficiant,  Nist  ego  illam  anum  interfecero  siti  fameque 
atque  algu:  quocura  cf.  Persa  292.  Di  deaeque  me 
omnes  perdant  Nisi  te  hodie ,    si  prehendero,    defigam  in 

terram.  Trin.  463  sp.  Oculum  ego  ecfodiam  tibi,  si  ver- 
bum  addideris.  Rud.  1401.  Vapulabis,  verbum  si  addes 
unum.  — 

Aliter  comparata,  quamquam  hinc  non  aliena,  sunt  haec 
exempla:  Poen.  907.  Profecto  ad  incitas  lenonem  rediget, 
si  eas  ahduxerit.  Trin.  371.  An  eo  egestatem  ei  tolerabis, 
si  quid  ab  illo  acceperis?  Cas.  284.  Credo  hercle  hodie 
devotabit  sortis  si  attigerit.  Mil,  306.  Nunc  si  indicium 
facio ,  interii ,  si  taceo  interii  tamen ,  Si  hoc  palam  fuerit. 
Cas.  846.  Verum  qui  non  manibus  clare,  quantum  po- 
terit,  plauserit,  Ei  pro  scorto  supponetur  ircus  unctus  nau- 
tea.  Trin.  423.  Pater  quom  peregre  veniet,  in  portast  locus: 
Nisi  forte  in  ventrem  filio  conrepserit. 

In  plerisque  horum  exemplorum  fieri  vix  potest,  ut  de 
relativa  futuri  exacti  vi  cogites,  cum  aut  aoristi  coniunc- 
tivi  aut  simplicis  futuri  vis  postuletur.  Sed  totam 
hanc  quaestionem  accuratius  tractandam  esse  intellexi. 


Index  capitulorum. 


§  1.  Colliguntur  exempla  futuri   exacti  in   enuntiatis   primariis,  ita  ut 

maxime  prima  persona  respiciatur :    p.  3—9. 

§  2.  Exponitur  Madvigii  explicandi  ratio:     p.  10—12. 

§  3.  Docetur  quid  alii  viri  docti  de  eadem  re  sentiant:    p.  12 — 15. 

§  4.  Demonstratur  Madvigii  rationem  non  esse  necessariam:  p.  15 — 21. 

§  5.  Exempla  secundae  et  tertiae  personae  coUiguntur:    p.  21.  22. 

§  6.  DemonstraturMadvigiirationemetiamimprobabilem  esse:  p.22— 25. 

